CELEX: 31984D0350
Language: el
Date: 1984-06-18 00:00:00
Title: 84/350/ΕΟΚ: Απόφαση της Επιτροπής της 18ης Ιουνίου 1984 για την κατάρτιση του πίνακα πραγματογνωμόνων στους οποίους μπορεί να ανατεθεί η εκπόνηση της γνώμης σχετικά με τις εγκαταστάσεις που εγκρίθηκαν για τις ενδοκοινοτικές συναλλαγές νωπών κρεάτων

Avis juridique important

|

31984D0350

84/350/ΕΟΚ: Απόφαση της Επιτροπής της 18ης Ιουνίου 1984 για την κατάρτιση του πίνακα πραγματογνωμόνων στους οποίους μπορεί να ανατεθεί η εκπόνηση της γνώμης σχετικά με τις εγκαταστάσεις που εγκρίθηκαν για τις ενδοκοινοτικές συναλλαγές νωπών κρεάτων  

Επίσημη Εφημερίδα αριθ. L 183 της 11/07/1984 σ. 0019 - 0022 Ισπανική ειδική έκδοση: Κεφάλαιο 03 τόμος 31 σ. 0132  Πορτογαλική ειδική έκδοση : Κεφάλαιο 03 τόμος 31 σ. 0132 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Ιουνίου 1984  για την κατάρτιση του πίνακα πραγματογνωμόνων στους οποίους μπορεί να ανατεθεί η εκπόνηση της γνώμης σχετικά με τις εγκαταστάσεις που εγκρίθηκαν για τις ενδοκοινοτικές συναλλαγές νωπών κρεάτων  (84/350/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση 83/638/ΕΟΚ της Επιτροπής της 13ης Δεκεμβρίου 1983 για τη θέσπιση των λεπτομερειών του διορισμού των πραγματογνωμόνων που προβλέπονται στο άρθρο 8 παράγραφος 3 της οδηγίας 64/433/ΕΟΚ του Συμβουλίου της 26ης Ιουνίου 1964 (1), και ιδίως το άρθρο 2,  Εκτιμώντας:  ότι το άρθρο 2 της απόφασης 83/638/ΕΟΚ προβλέπει ότι η Επιτροπή καταρτίζει, κατόπιν προτάσεως των κρατών μελών, πίνακα πραγματογνωμόνων κτηνιάτρων, άλλων από τους πραγματογνώμονες κτηνιάτρους της Επιτροπής, στους οποίους μπορεί να ανατεθεί η εκπόνηση της γνώμης που αναφέρεται στο άρθρο 8 παράγραφος 3 της οδηγίας 64/433/ΕΟΚ του Συμβουλίου (2)·  ότι τα κράτη μέλη πρότειναν στην Επιτροπή δύο τουλάχιστον πραγματογνώμονες κτηνιάτρους παρέχοντας όλες τις εγγυήσεις αρμόδιότητός τους,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Μπορεί να ανατεθεί η εκπόνηση της γνώμης, σχετικά με τις εγκαταστάσεις που εγκρίθηκαν για τις ενδοκοινοτικές συναλλαγές νωπών κρεάτων, στους πραγματογνώμονες κτηνιάτρους, τα ονόματα των οποίων εμφαίνονται στο παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 18 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 357 της 21. 12. 1983, σ. 42.  (2) ΕΕ αριθ. 121 της 29. 7. 1964, σ. 2012/64.